# ZMLUVA č. 6/2019FG

# o vykonaní odborného školenia,

# uzatvorená podľa § 269 ods. 2 zákona č.513/1991 Zb. Obchodného zákonníka v znení neskorších predpisov

# Článok I.

Zmluvné strany

1. Kupujúci:

 Názov: Základná škola, Štúrova 341, Hanušovce nad Topľou

 Sídlo: Štúrova 341, Hanušovce nad Topľou

 IČO: 37883288

 DIČ: 2021639169

 V zastúpení: RNDr. Natália Verčimáková, riaditeľka školy

 Bankové spojenie: Všeobecná úverová banka, a.s.

 IBAN: SK68 0200 0000 0016 3642 9851

 Telefón: 057 44 52 340

 Fax: 057 44 52 340

 E-mail: zshanusovce@zshanusovce.sk

 Web: [www.zshanusovce.sk](http://www.zshanusovce.sk)

 ITMS kód projektu: 312011Q919

 (ďalej len „odberateľ")

1. Predávajúci:

 Obchodné meno: Škola plus, s.r.o.

 Sídlo: Sabinovská 145, 08001 Prešov

 V zastúpení: PaedDr. Alica Dragulová, PhD.

 IČO: 44049447

 Bankové spojenie: Tatrabanka

 IBAN: SK49 1100 0000 0029 2882 9165

 Telefón: 0918 675 106

 E-mail: koordinator@skolaplus.sk, skolaplus.s.r.o@gmail.com

Zapísaný v: OR SR, dňa 20.03.2008.

 (ďalej len „dodávateľ")

# Článok II.

# Predmet zmluvy

1. Predmetom tejto zmluvy je zákazka „Vybavenie učebne pre projekt „Rozvoj funkčnej gramotnosti žiakov v základnej škole“ – školenie v oblasti čitateľskej gramotnosti“ (ďalej len „školenie"), ktorá je špecifikovaná v prílohe č. 1 cenová špecifikácia zákazky a prílohe č. 2 technické parametre a požiadavky predmetu zákazky, ktoré sú neoddeliteľnou súčasťou tejto zmluvy a ktorý je výsledkom verejného obstarávania v rámci postupu verejného obstarávania podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov vyhlásenej vo výzve na predkladanie ponúk pod č. 199/2018 zo dňa 23. 5. 2019

Touto zmluvou sa dodávateľ zaväzuje poskytnúť odberateľovi vzdelávanie pre 44 pedagogických a odborných zamestnancov v oblasti čitateľskej gramotnosti v rozsahu podľa špecifikácie, ktorá je uvedená v č. 1 cenová špecifikácia zákazky a prílohe č. 2 technické parametre a požiadavky predmetu zákazky a podľa požiadaviek odberateľa. Súčasťou zákazky sú všetky náklady priamo aj nepriamo súvisiace s predmetom zákazky. Odberateľ sa zaväzuje prevziať službu a zaplatiť za ňu dodávateľovi kúpnu cenu v súlade s článkom IV. tejto zmluvy.

# Článok III.

# Termín, miesto a spôsob plnenia

1. Dodávateľ sa zaväzuje poskytnúť odberateľovi školenie a ďalej popísané služby v období od 1.7.2019 do 2.7.2019 v čase od 8:00 do 15:30 a od 3.7.2019 do 4.7.2019 v čase od 8:00 do 18:00.
2. Prednáškovú miestnosť zabezpečí odberateľ 1.-2.7.2019 vo vlastných priestoroch v ZŠ Hanušovce nad Topľou, Štúrova 341. 3.-4.7.2019 zabezpečí odberateľ prednáškovú miestnosť v priestoroch Thermal ŠÍRAVA SPA RESORT\*\*\*\* Kaluža 656, 072 36 Kaluža
3. Odberateľ zabezpečí (dataprojektor) spätný projektor, tabuľu na písanie (flipchart) a občerstvenie pre účastníkov školenia.
4. Dodávateľ do 30 dní po ukončení posledného školiaceho dňa vydá pre všetkých účastníkov školenia osvedčenie.
5. Zmluvné strany sa zaväzujú zachovávať mlčanlivosť o všetkých skutočnostiach, o ktorých sa dozvedeli v súvislosti s plnením tejto zmluvy, príslušné ustanovenia zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) však nie sú týmto článkom dotknuté.

# Článok IV.

# Kúpna cena

1. Kúpna cena služby je stanovená na základe výsledkov verejného obstarávania, v súlade s ponukou predávajúceho, ktorú v rámci verejného obstarávania predložil takto:

Celková cena bez DPH: 3 666,67 EUR

DPH 20 %: 733,33 EUR

Celková cena vrátane DPH: 4 400,00 EUR

slovom: štyritisícštyristo 0/100 EUR s DPH

1. Právo na zaplatenie kúpnej ceny vzniká dodávateľovi riadnym splnením jeho záväzkov spôsobom uvedeným v tejto zmluve a ukončením preberacieho konania zo strany odberateľa.

# Článok V.

# Platobné podmienky

1. Odberateľ neposkytne dodávateľovi preddavok ani zálohu na plnenie zmluvy.
2. Predmet zmluvy bude financovaný zo štrukturálnych fondov EU: Operačný program: Ľudské zdroje, Kód výzvy: OPLZ-PO1/2018/DOP/1.1.1-01 - Čitateľská, matematická a prírodovedná gramotnosť v základnej škole a z vlastných prostriedkov odberateľa.
3. Dodávateľ vyhotoví faktúru po prevzatí služby odberateľom v mieste dodania a doručí ju na adresu odberateľa vrátane všetkých príloh v 3 originálnych vyhotoveniach.
4. Dodávateľ zodpovedá za správnosť a úplnosť faktúry, ktorá musí mať náležitosti daňového dokladu v súlade so zákonom č. 222/2004 Z. z. o dani z pridanej hodnoty v znení neskorších predpisov. Faktúra musí obsahovať okrem povinných náležitostí aj názov a ITMS kód projektu, aby boli jednoznačne priradené výdavky k projektu a zamedzilo sa dvojitému financovaniu.
5. Odberateľ je oprávnený vrátiť bez zaplatenia faktúru, ktorá je nesprávna alebo neúplná, a to najneskôr v deň jej splatnosti. Oprávneným vrátením faktúry prestáva plynúť lehota splatnosti. Nová lehota začína plynúť znova odo dňa doručenia opravenej faktúry odberateľovi.
6. Odberateľ uhradí oprávnene účtovanú sumu do 60 dní odo dňa doručenia faktúry. Pre tento účel sa za deň úhrady považuje dátum odpísania oprávnene účtovanej sumy z účtu odberateľa.

# Článok VI.

# Zmluvné pokuty a úrok z omeškania

1. Zmluvné strany sa dohodli, že po dobu certifikácie platby zo strany príslušných riadiacich a kontrolných orgánov, nebude v prípade omeškania odberateľa s úhradou takejto faktúry mať dodávateľ nárok na úhradu úrokov z omeškania.
2. Za okolnosti vylučujúce zodpovednosť sa považuje tiež konanie, respektíve nekonanie a omeškanie príslušného riadiaceho orgánu, sprostredkovateľského orgánu pod riadiacim orgánom, orgánov kontroly a auditu podľa Európskej komisie a iných orgánov riadenia a kontroly poskytovania financovania prostredníctvom fondov EÚ, ktoré má za následok omeškanie platieb zo strany odberateľa dodávateľovi.
3. Odberateľ je oprávnený v prípade akéhokoľvek porušenia kúpnej zmluvy zo strany dodávateľa uplatniť zmluvnú pokutu vo výške 1 000,00 EUR za každé porušenie kúpnej zmluvy samostatne. Ak došlo k omeškaniu dodávateľa s dodaním služby z dôvodu pôsobenia vyššej moci (napr. živelná pohroma, vojnový konflikt, štrajk), odberateľ neuplatní zmluvnú pokutu voči dodávateľovi počas trvania vyššej moci.
4. Zmluvná pokuta je splatná do 15 dní odo dňa doručenia výzvy odberateľa na zaplatenie zmluvnej pokuty dodávateľovi, a to na bankový účet odberateľa uvedený vo výzve.
5. Uplatnením zmluvnej pokuty nie je dotknutý nárok odberateľa na náhradu škody, ktorú svojím konaním/nekonaním spôsobil odberateľovi dodávateľ, ani nárok odberateľa na odstúpenie od zmluvy.

# Článok VII.

# Platnosť zmluvy

1. Táto zmluva je platná jej podpisom oboma zmluvnými stranami a nadobúda účinnosť splnením všetkých nasledujúcich podmienok:

a) schválením zákazky zo strany poskytovateľa, t.j. doručením správy z kontroly dokumentácie z verejného obstarávania odberateľovi,

b) vystavením prvej písomnej objednávky na dodávku služieb zo strany odberateľa,

c) zverejnením zmluvy na webovom sídle odberateľa

1. Platnosť tejto zmluvy je možné ukončiť:

a) dohodou zmluvných strán,

b) odstúpením od zmluvy z dôvodov uvedených v zákone alebo tejto zmluve.

# Článok X.

# Odstúpenie od zmluvy

1. Od tejto zmluvy môže ktorákoľvek strana odstúpiť, ak dôjde k podstatnému porušeniu zmluvných povinností druhou stranou a v ostatných prípadoch stanovených v Obchodnom zákonníku. Odstúpenie od zmluvy musí byť druhej strane oznámené písomne, inak je neplatné a musí v ňom byť uvedený dôvod, pre ktorý zmluvná strana od zmluvy odstupuje. Účinky odstúpenia od tejto zmluvy nastanú dňom, kedy bude písomné oznámenie o odstúpení odstupujúcej strany doručené druhej strane. Zásielka s oznámením o odstúpení sa považuje za doručenú aj vtedy, ak bola vrátená ako nedoručiteľná a ak dodávateľ neoznámil písomne odberateľovi zmenu jeho sídla. Zmluva v tomto prípade zaniká dňom nasledujúcim po vrátení zásielky. Spôsob odstúpenia od zmluvy sa riadi ustanoveniami § 345 a následne zákona č. 513/1991 Zb. Obchodný zákonník, v znení neskorších predpisov.
2. Omeškanie s dodaním služby oproti dohodnutému množstvu, dohodnutému termínu, kvalite a vyhotoveniu sa bude považovať za podstatné porušenie kúpnej zmluvy. Dodávateľ nemá v takomto prípade právo požadovať úhradu žiadnych vzniknutých nákladov.
3. Dodávateľ je oprávnený od tejto zmluvy odstúpiť, ak:

a) Odberateľ vstúpi do nútenej správy, na jeho majetok bude vyhlásený konkurz, bude vyhlásené exekučné konanie.

b) V primeranej lehote neposkytne spolupôsobenie, pričom zmarí dodávateľovi možnosť vykonať plnenie podľa tejto zmluvy.

c) Vzniknú nepredvídané okolnosti na strane odberateľa, ktoré zásadne zmenia podmienky plnenia tejto Zmluvy a súčasne sa nejedná o okolnosti vylučujúce zodpovednosť odberateľa.

d) Je preukázané porušenie právnych predpisov SR a ES v rámci realizácie aktivít tejto zmluvy súvisiacich s činnosťou odberateľa.

# Článok XI.

# Spoločné ustanovenia

1. Predmet zmluvy je financovaný z fondov Európskej únie v rámci operačného programu Ľudské zdroje, výzva číslo: OPLZ-PO1/2018/DOP/1.1.1-01
2. Dodávateľ sa zaväzuje strpieť výkon kontroly/auditu súvisiaceho s dodávanými prácami/službami/tovarmi kedykoľvek počas platnosti a účinnosti zmluvy, a to oprávnenými osobami a poskytnúť im všetku potrebnú súčinnosť.

Oprávnené osoby na výkon kontroly/auditu sú najmä:

1. Ministerstvo školstva, vedy, výskumu a športu Slovenskej republiky ako sprostredkovateľský orgán a ním poverené osoby,
2. Ministerstvo financií Slovenskej republiky a ním poverené osoby,
3. Úrad vládneho auditu,
4. Protimonopolný úrad Slovenskej republiky,
5. Kontrolné orgány Európskej únie,
6. Výbor pre vnútorný audit a vládny audit,
7. Najvyšší kontrolný úrad Slovenskej republiky,
8. Splnomocnení zástupcovia Európskej Komisie a Európskeho dvora audítorov.
9. Dodávateľ a odberateľ sa dohodli a zaväzujú, že bezodkladne príjmu opatrenia na nápravu nedostatkov, zistených kontrolou (auditom) overovaním a to v lehote stanovenej odberateľom.

# Článok XII.

#  Osobitné ustanovenia

1. Z dôvodu zákonných obmedzení na strane odberateľa, dodatkom k zmluve nie je možné dohodnúť zmenu predmetu plnenia podľa druhu zákazky, ktorý bol hodnotený verejným obstarávateľom v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov, v znení neskorších predpisov.
2. Dodávateľ sa zaväzuje, že:
3. nevyužije akékoľvek informácie, ktoré zistí alebo s prihliadnutím na okolnosti by mohol zistiť pri plnení predmetu tejto zmluvy vo svoj prospech, ani v prospech tretích osôb, počas trvania tohto zmluvného vzťahu, a ani po ukončení platnosti tejto Zmluvy;
4. informácie a podklady poskytnuté odberateľom alebo tretími osobami pre plnenie predmetu tejto zmluvy nepoužije na iný účel ako je plnenie tejto zmluvy.
5. Zmluvné strany sa dohodli, že dodávateľ nepostúpi práva a záväzky z tejto zmluvy na tretie osoby bez predchádzajúceho písomného súhlasu odberateľa. Písomný súhlas za odberateľa je oprávnený vydať len jeho štatutárny orgán.

# Článok XIII.

#  Záverečné ustanovenia

1. Zmluvu možno meniť iba písomnými dodatkami, podpísanými oprávnenými zástupcami oboch zmluvných strán. Dodatok k tejto zmluve je možné uzatvoriť výhradne písomnou formou po odsúhlasení obidvoma zmluvnými stranami a v súlade s § 10 zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení a súhlasom poskytovateľa nenávratného finančného príspevku v prípade potreby.
2. Právne vzťahy neupravené touto zmluvou sa riadia najmä príslušnými ustanoveniami zákona č. 513/1991 Zb. Obchodný zákonník, v znení neskorších predpisov a súvisiacich platných právnych predpisov Slovenskej republiky.
3. Zmluva je vyhotovená v troch vyhotoveniach, z ktorých jedno vyhotovenie obdrží dodávateľ a dva vyhotovenia odberateľ.
4. Zmluvné strany sa dohodli, že prípadné spory vyplývajúce z tejto zmluvy budú prednostne riešiť formou dohody (zmieru) prostredníctvom svojich zástupcov. V prípade, že sa spor nevyrieši zmierom, je ktorákoľvek zmluvná strana oprávnená požiadať o rozhodnutie príslušný súd Slovenskej republiky. Rozhodným právom je právo Slovenskej republiky a právny vzťah sa bude vzťahovať k právnym predpisom Slovenskej republiky.
5. Ak sa akékoľvek ustanovenie tejto zmluvy stane neplatným v dôsledku jeho rozporu s právnymi predpismi Slovenskej republiky alebo ES, nespôsobí to neplatnosť celej zmluvy. Zmluvné strany sa a takomto prípade zaväzujú bezodkladne vzájomným rokovaním nahradiť neplatné zmluvné ustanovenie novým platným ustanovením tak, aby bol zachovaný účel tejto zmluvy a obsah jednotlivých ustanovení tejto zmluvy.
6. Zástupcovia zmluvných strán prehlasujú, že túto zmluvu uzatvárajú na základe slobodnej vôle, túto zmluvu neuzatvárajú v tiesni za nápadne nevýhodných podmienok, pod nátlakom a že obsahu zmluve porozumeli v celom rozsahu.
7. Neoddeliteľnou súčasťou zmluvy sú prílohy:

a) Príloha č.1: Cenová špecifikácia zákazky.

b) Príloha č.2: Technické parametre a požiadavky predmetu zákazky.

V Prešove, dňa: 24. 6. 2019 V Hanušovciach nad Topľou,

 dňa: 24. 6. 2019

 Za dodávateľa: Za kupujúceho:

PaedDr. Alica Dragulová, PhD. RNDr. Natália Verčimáková, riaditeľka školy